10/08/2011 | Administración LocalMunicipal
Boiro
Aprobación inicial da modificación do Regulamento orgánico municipal

o pleno da Corporación na Sesión Ordinaria realizada o día 21 de xullo de 2011 aprobou inicialmente a modificación do Regulamento Orgánico Municipal aprobado definitivamente polo Pleno da Corporación en data 30 de marzo de 1998 e publicado no BOP de data 22 de abril de 1998 (modificado por acordo plenario de 10 de xullo de 2003 e publicado no BOP nº 223 de 27 de setembro de 2003, e 7 de agosto de 2003 e publicado no BOP nº 194 de 25 de agosto de 2003), nos seguintes termos: Son órganos complementarios do Concello de Boiro: a) Os concelleiros delegados. b) A Comisión Especial de Contas. c) As Comisións Informativas Permanentes. d) As Comisións Informativas Especiais. e) A Comisión de Coordinación de Xestión Municipal.” Engádese o artigo 68 bis “Da Comisión de Coordinación de Xestión Municipal”. a) A Comisión de Coordinación de Xestión Municipal é un órgano complementario integrado polos/as sres/as concelleiros/as que ostenten en cada momento responsabilidades de goberno municipal, b) A súa misión esencial é tratar coa Presidencia cantos asuntos atinxan ó orde e bo funcionamento da Entidade. c) O Presidente deste órgano complementario será o Alcalde-Presidente da Corporación. d) A Comisión de Coordinación celebrará como máximo unha sesión ó mes, previa convocatoria do seu Presidente, sen prexuízo de que cando circunstancias especiais así o requiran e previa xustificación a Presidencia convoque as sesións extraordinarias que sexan precisas. As convocatorias das sesións de Comisión de Coordinación de Xestión Municipal corresponden ó seu Presidente e deberán ser notificadas ós membros das mesmas cunha antelación mínima de dous días. e) As Sesións da Comisión de Coordinación de Xestión Municipal non serán públicas, sen prexuízo de que para o exercicio axeitado das súas funcións, poderá requirir, por medio da Alcaldía-Presidencia, a documentación complementaria que considere precisa e a presenza dos membros e empregados/as da Corporación especialmente relacionados cos asuntos que en cada orde do día se analicen. f) Para a válida constitución da Comisión de Coordinación requírese a asistencia da maioría absoluta do seu número legal, quórum que deberase manter durante toda a sesión. Se non existise quórum en primeira convocatoria, constituirase en segunda convocatoria 24 horas despois da fixada para a primeira, co mesmo quórum sinaladamente. g) De cada Sesión da Comisión de Coordinación de Xestión Municipal se levantará un acta por parte do Secretario da Corporación ou funcionario/a en quen este delegue. As actas da Comisión de Coordinación de Xestión Municipal transcribiranse en libro distinto ó das sesión do Pleno, Xunta de Goberno Local e Comisións Informativas. O que se fai público co fin de que os interesados poidan presentar as alegacións ou suxestións que consideren oportunas durante o prazo de trinta días contados a partir do día seguinte ó da efectiva publicación do mesmo. Si durante o trámite de información pública non se presentase ningunha reclamación o acordo de aprobación inicial automaticamente elevarase a definitivo. No caso contrario as alegacións resolveranse polo Pleno da Corporación como paso previo á aprobación definitiva do correspondente expediente. Boiro, 1 de agosto de 2011. O alcalde-presidente. Mirtha Elizabeth Salbidegoitia Grindeanu